text: Banegårde bygges om til selvbetjening
  21 januar 2011 kl. 16.47
  DSB bygger banegårdene i Vejle og Fredericia, så kunderne bedre kan betjene sig selv, når de skal rejse med tog.
  Billetsalg og rejsebureau lægges sammen i de nuværende lokaler. Målet er, at der skal lægges mere vægt på, at kunderne kan klare det meste selv.
  - Personaleet skal i højere grad vejlede kunderne i, hvordan de skal printe billetter ud og den slags, siger Anne-Lise Bach Sørensen, DSB.
  
  Færdige før sommerferien
  Projekterne er magen til den ombygning, som DSB har lavet i Esbjerg.
  Ombygningen i Vejle ventes at stå på i tre-fire måneder i efteråret, mens byggeriet i Fredericia gerne skal være færdigt inden sommerferien.
  
  Høflig selvbetjening
  DSB går mere og mere over til høflig selvbetjening. Dels printer mange deres billet ud på internettet. Dels må de bruge automaterne på banegårdene uden for billetsalgenes åbningstider.
  - Men der er kundegrupper, som er tøvende over for det moderne, siger Anne-Lise Bach Sørensen. Derfor bygger vi nu om til det nye koncept, hvor der vil være mere personale til vejledning - i stedet for at folk skal stå i kø for at blive betjent ved skrankerne.
  